

**Қазақстанның стратегиялық зерттеулер институтын құру туралы**

Қазақстан Республикасы Президентiнiң Жарлығы 1993 жылғы 16 маусым N 1235

      Қазақстан Республикасының егемен мемлекет ретiнде iшкi және сыртқы саясатының стратегиялық қырларын болжамдау-талдау тұрғысынан қамтамасыз ету мақсатында қаулы етемiн:

      1. Қазақстанның Менеджмент, экономика және болжамдау институтының Стратегиялық зерттеулер орталығы негiзiнде Қазақстан Республикасының Президентi жанынан Қазақстанның стратегиялық зерттеулер институты құрылсын.

      2. Қазақстан Республикасының Министрлер Кабинетi:

      - жаңадан құрылған институттың жұмыс iстеуi үшiн Қазақстанның Менеджмент, экономика және болжамдау институтының үй-жайларының және материалдық-техникалық базасының бiр бөлiгiн оның балансына беру жөнiндегi мәселелердi бiр ай мерзiмде шешетiн болсын;

      - институтты 1993 жылы қаржыландыру мәселелерiн қарап, шешетiн болсын;

      - Институт туралы
 ереженi
 әзiрлеп, бекiтуге ұсынсын;

      - осы Жарлықты орындау жөнiнде қажеттi ұйымдастыру шараларын iске асырсын.

*Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК